भोजपुरी के स्वाभाविक सवाद तबे मिल सकेला जब एकरा बोले के लहजा ( टोन ) बुझाई। सुने के लकम हो जाई। लिखे के लूर हो पाई आ पढ़े के सहूर हो जाई। ई सुराघात आ बलाघात से लबदल लयात्मक आ रागात्मक स्वर प्रधान भासा ह। एह कुल्ह में इचको फरक भइल कि भाव के गरक भइल। एकरा ध्वनि प्रकृति, भाव प्रकृति, लिंग बिधान, उपसर्ग, प्रत्यय, परसर्ग, बिभक्ति, संग्या रूप, सर्वनाम, सामासिक बुनावट आ क्रियापद के बनावट सब का गझिन जानकारी के दरकार होला। खड़ी बोली के आधार बना के बोले-सुने आ लिखे-पढ़े वाला मनई ठाँवे चिन्हा जालें।
रामाज्ञा प्रसाद सिंह 'विकल' सन् उनइस सौ छिआसी में ससना (बनियापुर) का एगो मंच से आपन कविता 'अब कहाँ बाटे' पढ़त रहस। जवना के कुछ बानगी रहे -
' फँसल दलदल में दल के दल,
ना दलकल रत्ती भर छाती।
हिला दे दाँत शत्रु के,
जवानी अब कहाँ बाटे।।
एह पर एगो गजलगो टुभुकलें कि जवानी स्त्रीलिंग ह एह से इहाँ होखे के चाहीं - 'जवानी अब कहाँ बीआ।' एह पर हम कहनीं जे महाराज, ई बताईं कि भोजपुरी लोक- बेवहार में 'जवानी चढ़ल बा' बोलल जाला कि 'जवानी चढ़ल बीआ' बोलल जाला। त ऊ कहलें- बोलल त जाला- 'जवानी चढ़ल बा' बाकिर ई गलत प्रयोग बा। एकरा के ठीक करेके चाहीं। एह पर हम कहनीं जे ना। रउरा अपने आप के ठीक करीं। हर भासा के आपन लिंग बिधान होला जवन लोक-बेवहार से तय होला। उर्दू आ खड़ी बोली हिन्दी में 'जवानी' शब्द स्त्रीलिंग ह। बाकिर भोजपुरी के जवानी पुलिंग ह। संभव बा उर्दू भा खड़ी बोली हिन्दी में मेहरारू का सङे मरदो लोग मेहरा के स्त्रैण गुन से भर जात होई लोग बाकिर हमरा भोजपुरी इलाका में मेहरारुओ सब एह उमिर में आके मरद लोग के मरदानापन के कान काट देली। एह से इहाँ ' जवानी' शब्द पुलिंग होई। भोजपुरी मैस्कुलिन लैंग्वेज ह। बाकिर एकर मतलब ई नइखे कि एकरा में स्त्रीवाची शब्द हइले नइखे। बा, बाकिर प्रधानता पुरुषवाचिए शब्द के बा।
ओइसहीं कोरोना काल में एगो गायिका का गीत के आखिरी बोल रहे - कोरोनवा महामार हो गइल। जब हम लिखनीं जे भोजपुरी में महामार कवनो शब्दे नइखे। महामारी कर द त ऊ हमरे के समझावे लगली। ई सब सेहिते पहिलके डेग धराई में मिलल बेसम्हार लोकप्रियता के कमाल बा। अइसहूं एने सोसल मीडिया में केहू कुछुओ बोले भा लिखे, दस-बीस आदमी अंगूठा टिपिए नछ दी चाहे वाह, खूब, बेजोड़, बेमिसाल, अप्रतिम लिखिए नू दी। खैर, फिलहाल एगो चीज आउर धड़ल्ले से हो रहल बा जे लिखे-बोले वाला लोग का भोजपुरी के आपन शब्द भदेस लागऽता त ऊ लोग ओकरा बदले खड़ी बोली हिन्दी भा उर्दू भा अंगरेजी के शब्द लिख-बोल के वाक्य के पूरा करे खातिर क्रियापद भोजपुरी के टांक देलन। बाकिर एने एगो नामचीन सधल साहित्यकार एकरा उल्ट अपना एगो गीत में करे खातिर त भोजपुरी के निछक्का शब्दन के बेवहार कइले बाड़न। बाकिर टेक के रूप में खड़ी बोली हिन्दी में लागे वाला क्रिया रूप के बेवहार करत नजर आवत बाड़न। जवना पर हम बड़ी विनम्रता से माफी माँगत लिख रहल बानी। जइसे उनकर क्रिया रूप बा- जगमगाये, याद आये, जराये, तराये, सुनाये आ उड़ाये। भोजपुरी का भाव प्रकृति के अनुसार होखे के चाहीं- जगमगावे, इयाद आवे, जरावे, उतरावे, सुनावे आ उड़ावे। जइसहीं जगमगाये, उतराये, सुनाये आदि लिखाई भा बोलल जाई कि ओकरा सङे लगावे के पड़ी - 'लागल' शब्द। जगमगाये लागल, उतराये लागल, सुनाये लागल आदि।
अइसहीं लोग लिखे-बोले में क्रियापद के उदाहरण खातिर भोजपुरी में शब्द बोलेला- खाना। भोजपुरी में क्रिया के शब्द 'ना' के जगे 'इल' भा 'अल' लागेला। जवना से शब्द बनेला- खाइल, आइल, गइल, भइल, उठल, बइठल, सुतल, आवल, बतावल, नहवावल सुनावल, सुनाइल आदि। आना, गया, हुआ, उठा, बैठा, सोना , सोया हुआ, आना, बताना, नहवाना, सुनाना, सुना हुआ आदि के प्रयोग भोजपुरी खातिर गलत प्रयोग बा।
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव
bho_Deva bho_Deva bho_Deva npi_Deva hin_Deva bho_Deva bho_Deva bho_Deva bho_Deva san_Deva mai_Deva bho_Deva awa_Deva bho_Deva mai_Deva bho_Deva